ประเทศบาห์เรน

| ราชอาณาจักรบาห์เรน مملكة البحرين (อาหรับ) |
| --- | --- |
   ธงชาติ     ตราแผ่นดิน  
เพลงชาติ: บาห์เรโนนา 
ที่ตั้งของ ประเทศบาห์เรน  (ในสีเขียว)
เมืองหลวง และเมืองใหญ่สุด: มานามา 26°13′N 50°35′E﻿ / ﻿26.217°N 50.583°E﻿ / 26.217; 50.583
ภาษาราชการ: ภาษาอาหรับ
: ภาษาอังกฤษ
กลุ่มชาติพันธุ์  (พ.ศ. 2563): 47.4% ชาวบาห์เรน 43.4% ชาวเอเชีย 4.9% อาหรับอื่น ๆ (ไม่รวมกลุ่ม GCC) 1.4% ชาวแอฟริกา 1.1% ชาวอเมริกาเหนือ 0.9% กลุ่มอาหรับ GCC 0.8% ชาวยุโรป 0.1% อื่น ๆ
ศาสนา : 70.3% อิสลาม (ทางการ) 14.5% คริสต์ 9.8% ฮินดู 2.2% พุทธ 0.3% ยูดาห์ 1% ศาสนาอื่น ๆ 1.9% ไม่นับถือศาสนา
การปกครอง: รัฐเดี่ยว ระบบรัฐสภา ราชาธิปไตยภายใต้รัฐธรรมนูญ

• พระมหากษัตริย์ : สมเด็จพระราชาธิบดีฮะมัด บิน อีซา อัลเคาะลีฟะฮ์
• นายกรัฐมนตรี : เจ้าชายซัลมาน มกุฎราชกุมารแห่งบาห์เรน
 
สภานิติบัญญัติ: รัฐสภา
• สภาสูง: สภาที่ปรึกษา
• สภาล่าง: สภาผู้แทนราษฎร
ได้รับเอกราช

• จากสหราชอาณาจักร : 15 สิงหาคม พ.ศ. 2514
• ประกาศเอกราช : 14 สิงหาคม พ.ศ. 2514
• ได้รับเอกราชจากสหราชอาณาจักร : 15 สิงหาคม พ.ศ. 2514
• เป็นที่ยอมรับของสหประชาชาติ : 21 กันยายน พ.ศ. 2514
• ราชอาณาจักรบาห์เรน : 14 กุมภาพันธ์ พ.ศ. 2545
 
พื้นที่
• รวม: 785.08 ตารางกิโลเมตร (303.12 ตารางไมล์) (อันดับที่ 172)
• แหล่งน้ำ (%): น้อยมาก
ประชากร
• พ.ศ. 2560 ประมาณ: 1,425,171 (อันดับที่ 149)
• สำมะโนประชากร พ.ศ. 2563: 1,501,635
• ความหนาแน่น: 1,912.7 ต่อตารางกิโลเมตร (4,953.9 ต่อตารางไมล์) (อันดับที่ 3)
จีดีพี (อำนาจซื้อ) : พ.ศ. 2562 (ประมาณ)
• รวม: $78.760 พันล้าน (อันดับที่ 94)
• ต่อหัว: $52,129 (อันดับที่ 19)
จีดีพี (ราคาตลาด) : พ.ศ. 2562 (ประมาณ)
• รวม: $41.607 พันล้าน (อันดับที่ 91)
• ต่อหัว: $27,538 (อันดับที่ 33)
เอชดีไอ (พ.ศ. 2562):  0.852 สูงมาก · อันดับที่ 42
สกุลเงิน: ดีนาร์บาห์เรน (BHD)
เขตเวลา: UTC+3
รหัสโทรศัพท์: 973
โดเมนบนสุด: .bh
บาห์เรน (อังกฤษ: Bahrain; อาหรับ: البحرين) หรือชื่อทางการ ราชอาณาจักรบาห์เรน (อังกฤษ: Kingdom of Bahrain; อาหรับ: مملكة البحرين) เป็นประเทศเกาะในอ่าวเปอร์เซีย โดยมีสะพานเชื่อมต่อกับซาอุดีอาระเบียที่อยู่ห่างจากเกาะประมาณ 28 กิโลเมตร คือ สะพานคิงฟะฮัด ซึ่งเปิดใช้อย่างเป็นทางการเมื่อวันที่ 25 พฤศจิกายน ค.ศ. 1986 ส่วนสะพานมิตรภาพกาตาร์-บาห์เรน ที่กำลังอยู่ในระหว่างวางแผนงานนั้น จะเชื่อมต่อบาห์เรนเข้ากับกาตาร์ ซึ่งตั้งอยู่ทางทิศตะวันออกเฉียงใต้ และจะเป็นสะพานขึงที่ยาวที่สุดในโลก
บาห์เรนเป็นที่ตั้งของอารยธรรมดิลมุนโบราณ และมีชื่อเสียงด้านการประมงโดยเฉพาะอย่างยิ่ง การล่าไข่มุก ซึ่งบริเวณแห่งนี้ถือว่าได้รับความนิยมที่สุดในโลกในศตวรรษที่ 19 บาห์เรนเป็นหนึ่งในพื้นที่แรกสุดที่ได้รับอิทธิพลจากศาสนาอิสลาม ในช่วงชีวิตของมูฮัมมัด หลังการปกครองของอาหรับ บาห์เรนถูกปกครองโดยจักรวรรดิโปรตุเกสตั้งแต่ พ.ศ. 2064 ถึง พ.ศ. 2145 หลังจากการพิชิตโดยชาห์อับบาสที่ 1 แห่งราชวงศ์ซาฟาวิด ใน พ.ศ. 2326 กลุ่ม Bani Utbah ได้ยึดครองบาห์เรนจาก Nasr Al-Madhkur ผู้ว่าการชาวอาหรับในสมัยศตวรรษที่ 18 และนับตั้งแต่นั้นมาก็ถูกปกครองโดยราชวงศ์คาลิฟา โดยมี เชคอะห์เหม็ด อิบน์ มุฮัมหมัด อิบน์ อัลเคาะลีฟะฮ์ เป็นกษัตริย์พระองค์แรกของบาห์เรน
ในช่วงปลายทศวรรษ 1800 บาห์เรนกลายเป็นอาณานิคมของสหราชอาณาจักร จากการทำสนธิสัญญากับอังกฤษ ก่อนจะได้รับเอกราชใน พ.ศ. 2514 แต่เดิมนั้นบาห์เรนเคยเป็นส่วนหนึ่งของดินแดนเอมิเรตส์ บาห์เรนได้รับการประกาศให้เป็นประเทศที่ปกครองด้วยระบอบราชาธิปไตยตามรัฐธรรมนูญของอิสลามใน พ.ศ. 2545 ต่อมาในปี พ.ศ. 2554 บาห์เรนเจอปัญหาการประท้วงภายในประเทศซึ่งได้รับอิทธิพลจากอาหรับสปริงในภูมิภาคตะวันออกกลาง โดยราชวงศ์คาลิฟาผู้ปกครองประเทศถูกวิพากษ์วิจารณ์ว่าได้ละเมิดสิทธิมนุษยชนของกลุ่มต่าง ๆ ซึ่งมีผู้ไม่เห็นด้วยมากมาย รวมถึงนักการเมืองฝ่ายค้าน และประชากรมุสลิมชีอะฮ์ส่วนใหญ่
เช่นเดียวกับประเทศในภูมิภาคตะวันออกกลาง บาห์เรนได้พัฒนาเศรษฐกิจของตนเองจากการค้าน้ำมันมาหลายทศวรรษและเป็นหนึ่งในประเทศแรก ๆ ที่ทำการส่งออกน้ำมันในอ่าวเปอร์เซีย ซึ่งเป็นผลมาจากการลงทุนในภาคการธนาคารและการท่องเที่ยวเป็นเวลาหลายทศวรรษ สถาบันการเงินที่ใหญ่ที่สุดในโลกหลายแห่งตั้งอยู่ในกรุงมานามาเมืองหลวงของประเทศ จึงมีดัชนีการพัฒนามนุษย์สูงและได้รับการยอมรับจากธนาคารโลกว่าบาห์เรนมีขนาดเศรษฐกิจที่ใหญ่ลำดับต้น ๆ ในตะวันออกกลางและเป็นประเทศที่มีรายได้สูง บาห์เรนเป็นสมาชิกของสหประชาชาติ ขบวนการไม่ฝักใฝ่ฝ่ายใด สันนิบาตอาหรับ องค์การความร่วมมืออิสลาม และ คณะมนตรีความร่วมมือรัฐอ่าวอาหรับ